महावीर लाल विश्‍वकर्मा ने कहा है कि अंग्रेजी सरकार के द्वारा यहां के गरीब लोगों की रैयती भूमि की हड़पने का दूसरा तरीका यह था कि सरकार ने बगैर किसी कानून या प्रक्रिया के नाम पर गरीब लोगों के खतियानी रैयती भूमि को अपने सरकारी अहाते में ले लिया और स्‍वमेय उसे खास महल की भूमि घोषित कर दिया. उसी भूमि को प्रारंभ में 15 वर्ष और बाद के समय में मात्र 30 वर्षों के सशर्त पट्टा देकर उन्‍हीं व्‍यक्तियों के प्रदान कर दिया जो कभी भूमि के खतियानी मालिक थे. पट्टा भी उन्‍हें एक खास काम के लिए प्रदान किया गया था, जैसे छप्‍परबंदी, महालबंदी और बाग-बगीचा लगाने के लिए. उसने ऐसा काम कर दिया तो ठीक और नहीं कर सका तो उसे भी पूर्णग्रहण कर लिया गया, यानि वो भूमि भी पूर्णत: सरकारी खास महल हो गई.